Cuneiform Tablet Kt v/k 121 (AKT 3 39)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na šé-bu-li-ma ki-ma té-er-ta-kà iš-tí ṣú-ḫa-ri ša pu-šu-ke-en₆ i-li-kà-ni i-na ṭup-pí-kà 12 ma-na KÙ.BABBAR ša i-a-ša-ar me-eḫ-ra-tim šé-bi-lam a ší-a-tí lu a-na a-wi-li-im lu ku-a-tí KÙ.BABBAR 10 ma-na ša uš-ta-aṣ-bi₄-tù a-ar-ḫi-iš lá ú-šé-bi-lam um-ma a-na-ku-ma KÙ.BABBAR ṭá-aḫ-du-um li-li-ik-šu-ma li-bu-šu li-ḫi-du i-nu-mì i-na wa-aḫ-šu-ša-na wa-áš-ba-ku-ni 8.83333 ma-na AN.NA i ša DAM.GÀR DUG-ṣí-lá-a-šur il₅-qé um-ma šu-ut-ma a ší-i-im ANŠE.ḪI.A ša a-na dan-a-šur il₅-qé-ú al-qé um-ma a-na-ku-ma 0.66666 ma-na KÙ.BABBAR ší-i-im e-ma-ri-kà ṣa-ḫe-er ší-tám dí-na-am um-ma šu-ut-ma a-na 0.83333 ma-na KÙ.BABBAR e-ma-ri-a il₅-qé-šu-nu um-ma a-na-ku-ma e-zi-ib e-ma-ar-kà iš-té-en₆ i-tí-zi-iz šu-ḫu-ut iš-tí-a lá i-na-me-er a-ma-kam a-na 8.83333 ma-na AN.NA iš-tí-kà li-iz-kam a-na ṣé-er 0.33333 ma-na KÙ.BABBAR ša iš-ma-num ḫa-bu-lá-ku-ni 0.33333 ma-na KÙ.BABBAR i ra-mì-ni-a ú-ra-dí-ma a DUMU-šu DUG-ṣí-lá-a-šur iš-qú-ul 0.33333 ma-na KÙ.BABBAR ša ig-ri-a DUG-ṣí-lá-a-šur i-na pá-ni-tim šé-pì-šu ub-lá-šu um-ma šu-ut-ma 17 GÍN.TA AN.NA áš-a-ma-kum